**ОБЩИНСКА ИЗБИРАТЕЛНА КОМИСИЯ – БРУСАРЦИ**

**ПРОТОКОЛ № 35/27.10.2019**

Днес 27.10.2019 г. в 20:00 часа, в гр. Брусарци, ОИК – Брусарци проведе заседание. На него присъства целия състав на ОИК – Брусарци.

Председателят на ОИК – Габриела Илиева Димитрова - Николова, откри заседанието. Прочете проекта за дневен ред на ОИК, а именно: Заседанието се проведе при следния дневен ред:

|  |
| --- |
| 1.Сигнал – жалба от Иван Цветанов Луканов до председателя на ОИК – Брусарци. |
| 2.Обявяване край на изборния ден  на 27.10.2019г. за приключил. |
| 3.Разни. |

След което председателят на ОИК – Брусарци даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Брусарци да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ БРУСАРЦИ единодушно

**РЕШИ:**

ПРИЕМА проекта за дневен ред на 27.10.2019 г. както следва:

|  |
| --- |
| 1.Сигнал – жалба от Иван Цветанов Луканов до председателя на ОИК – Брусарци. |
| 2.Обявяване край на изборния ден  на 27.10.2019г. за приключил. |
| 3.Разни. |

**По т. 1 от дневния ред:**

Председателят на комисията разясни, че е постъпил е сигнал- жалба с вх. № 160/27.10.2019 г. в 20,00 ч. от Иван Цветанов Луканов от гр. Брусарци, с което сезира ОИК Брусарци, че в 12,30 ч. на 27.10.2019 г. пред дома му е спрял син микробус на общината, с което Даниела Младенова медицинска сестра в училището, който е член комисия ПИК е поискала личната му карта да гласува. Излага доводи, че не знае да е подавал заявление в къщи. Накрая е посочил, че същата си е превишила правата. Възмутен е от самоуправното поведение на същата.

По отношение на сигнала – жалбата:

1. Липсва точно и ясно искане до ОИК – Брусарци.

2. Липсва волеизявление, т.е. подпис на лицето.

В компетенциите на ОИК е да назначава СИК и ПСИК, както и да определя броя на секциите за гласуване с подвижна избирателна кутия, с оглед преценката на органа по чл.23, ал.1 от ИК и подадените заявления.

С решение № 63-МИ/12.10.2019 г. е определен броя на ПСИК в изборен район 1207 в община Брусарци. Кмета на общината е утвърдил номерацията, обхвата на която е в гр. Брусарци ПСИК № 120700013, на която е председател Даниела Кръстева Младенова назначена с Решение № 66-МИ/16.10.2019 г. на ОИК – Брусарци..

От изложеното в жалбата, безспорно е, че ОИК няма правомощия да извърши каквито и да е действия при нито една от разпоредбите на чл.87 от ИК, освен това липсва и подпис, което води до извода, че не е налице волеизявление от страна на жалбоподателя.

С оглед на гореизложеното на основание чл.87, ал.1,т.22 от ИК, ОИК Брусарци, поименно и единодушно

**Р Е Ш И:**  **Решение № 85**

ОСТАВЯ БЕЗ РАЗГЛЕЖДАНЕ КАТО НЕДОПУСТИМ СИГНАЛА – ЖАЛБА от ИВАН ЦВЕТАНОВ ЛУКАНОВ от гр. Брусарци.

**По т. 2 от дневния ред:**

Председателят разясни, че следва съобразно събраната информация от всички секционни комисии и подвижни секционни комисии да бъде обявен край на изборния ден  на 27.10.2019г. за приключил.

На основание чл.87, ал.1, т.25 от ИК, във вр. с чл. 220, ал.1 от ИК, Общинска избирателна комисия Брусарци, поименно и единодушно

**Р Е Ш И: Решение № 86**

Обявява край на изборния ден на 27.10.2019 г. за територията на Община Брусарци за приключил в 20.20 часа, при условията на чл.220, ал.1 от ИК.

**По т. 3 от дневния ред:**

ОИК – Брусарци премина към приемане на протоколите от СИК/ПСИК и отчитане на резултатите.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Росица Каменова